Youtuber

En youtuber, også kalt YouTube-kjendis, er en influenser eller videoblogger som regelmessig lager videoer og publiserer disse på videodelingsplattformen YouTube. Utover i 2010- og 2020-årene har ordet «youtuber» fått en mer generell betydning, og omfatter i større grad alle typer videobloggere og folk som regelmessig publiserer videoinnhold på digitale flater. 

Youtubere oppretter sine egne kanaler på YouTube eller andre digitale plattformer. Der poster de videoer og filmsnutter. Tilhengerne, populært kalt «subs», kan deretter abonnere på kanalene til sine favoritter og få varsler når det publiseres nytt innhold på kanalen. Innholdet i videoene kan være alt fra humor og personlige historier, til fremvisning av talenter som sang, underholdning, kunst styling og sminke. 

Mange youtubere startet i ung alder og har med årene bygget seg opp med flere hundre tusen tilhengere. De mest populære youtuberne tjener godt på videoene sine gjennom annonseinntekter, og enkelte blir ettertraktede merkevarer. Popartisten Justin Bieber slo gjennom og oppnådde internasjonal berømmelse etter å ha lagt ut sangvideoer med seg selv på YouTube i 2007.

Ifølge finanstidsskriftet Forbes tjente de mest populære youtuberne over 200 millioner dollar i perioden 1. juni 2019–1. juni 2020. Det er en økning på 30 prosent fra den foregående tolvmånedersperioden. Den best betalte var ifølge Forbes ni år gamle Ryan Kaji som tjente nærmere 30 millioner dollar i denne perioden. Han har over 28 millioner abonnenter på YouTube.

I Sverige var ordet «youtuber» blant de mest populære nyordene i 2015.

Inntekt 
Youtubere kan tjene penger fra Google AdSense. I tillegg kan de supplere inntektene sine gjennom tilknyttede lenker, reklame for produkter og medlemskapsløsninger, for eksempel gjenno Patreon. Populære kanaler har fått bedriftssponsorer, som betaler for å bli inkludert i videoene. I 2018 søkte blant annet Walmart etter youtubere som kunne drive markedsføring.

I begynnelsen av YouTube var det ingen måte å tjene penger på videoene sine. Mye av innholdet på YouTube var hjemmelaget, produsert uten planer om å tjene penger. Den første målrettede reklamen på nettstedet var videoannonser, som viste i videoen, og ga brukerne muligheten til å se eksklusivt innhold ved å klikke på annonsen. Annonser i videoene ble designet for å knytte spesifikke kampanjer til bestemte kanaler, i stedet for å annonsere på hele nettstedet samtidig.

I desember 2007 lanserte YouTube partnerprogrammet, som lar kanaler med 1000 abonnenter og 4000 seertimer det siste året kjøre annonser på videoene sine og tjene penger på det.

I løpet av 2010-årene økte youtubere sin mulighet til å tjene penger på plattformen. I desember 2010 estimerte Business Insider at den høyeste inntekten på YouTube i løpet av året før var inntekten til Dane Boedigheimer, skaperen av nettserien Annoying Orange. Han hadde en inntekt på rundt  dollar. Fem år senere publiserte Forbes sin første liste over YouTube-personlighetene med høyest fortjeneste, og estimerte PewDiePies inntekt i 2014 til rundt 12 millioner dollar. Samme år uttalte NME at videoblogging, også kalt vlogging, hadde blitt ett stort marked. På grunn av muligheten for å tjene gode penger gjennom annonsering, har YouTube blitt kritisert for å fokusere for mye på inntekter, og lite på kreativitet. I august 2021 ble det opplyst at youtuberen Kevin Paffrath tjente 5 millioner dollar i løpet av de tre første månedene i 2021, og YouTube-analysen hans viste at han hadde tjent flere millioner i annonseinntekter i løpet av de 12 siste månedene. I 2021 hadde youtuber-inntektene økt enda mer, og Forbes anslo at den høyeste inntekten i 2021 var inntekten til MrBeast, på rundt 51 millioner dollar.

Youtubere fra Norge

Se også 
 Internettkjendis
 Influenser
 Videoblogg 
 YouTube

Referanser

Nyord fra 2010-årene
Engelske ord og uttrykk
Beskjeftigelser